=== 1975–1982: Kollaps og nationalisering ===
[[Fil:Rover sd1 club day mk1 brown.jpg|thumb|[[Rover SD1]], [[Årets Bil i Europa]] i 1977]]
British Leyland var en af Storbritanniens største arbejdsgivere i 1975; en periode, der var præget af høj [[arbejdsløshed]]. En lukning af British Leyland med følgende massearbejdsløshed i [[English Midlands|The Midlands]], hvor den britiske [[Labour Party|labourregering]] hentede mange stemmer, blev anset som politisk uacceptabel, og den britiske regering dannede derfor et nyt selskab, British Leyland Limited (BL), hvori den britiske stat var hovedaktionær, der herefter overtog virksomheden, der således blev [[Nationalisering|nationaliseret]].<ref>Changes at Leyland ''Truck & Bus Transportation'' September 1975 page 114</ref><ref>{{cite web|url=http://civitas.org.ukhttp//civitas.org.uk/2013/06/12/was-british-leyland-really-an-industrial-policy-disaster-2/|title=Was British Leyland really an industrial policy disaster?|date=12. juni 2013|website=Civitas: Institute for the Study of Civil Society}}{{Dead link|date=januar 2019 |bot=InternetArchiveBot |fix-attempted=yes }}</ref> De oprindelige syv divisioner blev slået sammen til fire:
* ''Leyland Cars'' – den største britiske [[personbil]]sproducent med produktionskapacitet på ca. en million biler og 128.000 ansatte på 36 lokationer.
* ''Leyland Truck and Bus'' – den største britiske producenter af lastbiler og busser med 31.000 ansatte og produktion af 38.000 lastbiler og 8.000 busser og 19.000 [[traktor]]er.
* ''Leyland Special Products'' – forskellige virksomheder udenfor køretøjsindustrien, såsom produktion af køleskabe, entreprenørmateriel, print m.v
* ''Leyland International'' – division til eksport af køretøjer og drift af produktion i Afrika, Indien og Australien; 18.000 ansatte.
Filosofi Historie Foreninger Organisationer